Educatio superior
Educatio superior, vel postsecundaria, vel tertiaria, vel gradus tertii, est ultimus eruditionis formalis gradus, qui post educationem secundariam confectam fit. Quae, saepe in universitatibus, academiis, collegiis, seminariis, conservatoriis, institutisque technologiae suppeditatur, ac in quibusdam institutionibus collegiatis praesto est, inter quas scholae vocationales et alia collegia quae diplomata academica et testificationes professionales concedunt. Educatio tertiaria in gradibus non-diplomaticis aliquando educatio addita vel educatio continua appellatur, ab educatione superiori diversa. Educatio superior doctrinam, investigationem, severum opus adhibitum (ut in scholis medicis et dentalibus), et operam socialem comprehendere potest. De doctrina, gradus praegraduatum et porro postgraduatum comprehendit, quorum hic saepe schola graduata appellatur, praecipue in America Septentrionali. Pactio internationalis de iuribus oeconomicis, socialibus et culturalibus occasionne educationist superioris[latinizanda] et ius educationis définit.